CELEX: 32018L0740
Language: sl
Date: 2018-03-01 00:00:00
Title: Delegirana direktiva Komisije (EU) 2018/740 z dne 1. marca 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v zlitinah z aluminijem zaradi prilagoditve znanstvenemu in tehničnemu napredku (Besedilo velja za EGP. )

18.5.2018   
            
            
               SL
            
            
               Uradni list Evropske unije
            
            
               L 123/106
            
         DELEGIRANA DIREKTIVA KOMISIJE (EU) 2018/740
   z dne 1. marca 2018
   o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v zlitinah z aluminijem zaradi prilagoditve znanstvenemu in tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje svinca.
            
         
               (2)
            
            
               Točka 6(b) Priloge III k Direktivi 2011/65/EU je izvzela uporabo svinca v zlitinah z aluminijem, ki vsebujejo do 0,4 masnega % svinca, do 21. julija 2016. Komisija je pred 21. januarjem 2015 v skladu s členom 5(5) Direktive 2011/65/EU prejela zahtevek za obnovitev te izjeme v zvezi s kategorijami 1 do 7 in 10.
            
         
               (3)
            
            
               Svinec se namenoma dodaja aluminiju za izboljšanje primernosti za strojno obdelavo za industrijsko proizvodnjo. Nekatere alternativne možnosti brez svinca so bile pred kratkim dane na voljo na trgu. Tehnična izvedljivost in zanesljivost teh nadomestnih možnosti je še vedno nejasna.
            
         
               (4)
            
            
               Poleg tega je recikliranje odpadnega aluminija, ki vsebuje svinec, sicer ugodno za okolje, vendar odstranjevanje tega nenamerno dodanega svinca iz kroga recikliranja aluminija še ni tehnično izvedljivo.
            
         
               (5)
            
            
               V besedilu točke 6(b) Priloge III k Direktivi 2011/65/EU bi se moralo v skladu s členom 5(1)(a) navedene direktive razlikovati med aluminijevimi zlitinami, pri katerih svinec ni dodan namenoma, in aluminijevimi zlitinami, pri katerih se svinec doda, da se pridobijo določene lastnosti.
            
         
               (6)
            
            
               V primeru nenamerne prisotnosti svinca, ki izhaja iz recikliranja odpadnega aluminija, ki vsebuje svinec, neizvedljivost odstranjevanja svinca in manjši vpliv recikliranega aluminija na okolje upravičujeta odobritev izjeme do 21. julija 2021 za kategorije 1 do 7 in 10. Glede svinca v aluminijevih zlitinah za strojno uporabo bi se morala odobriti izjema za kategorije 1 do 7 in 10 za obdobje treh let po objavi te direktive v Uradnem listu Evropske unije, da se industriji omogoči izvedba potrebnih ocen delovanja alternativnih možnosti brez svinca, ki so na voljo na trgu, in se prilagodi morebitnim spremembam. Za kategorije, ki niso kategorije 1 do 7 in 10, obstoječa izjema velja za obdobja veljavnosti iz drugega pododstavka člena 5(2) Direktive 2011/65/EU.
            
         
               (7)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga III k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2019. Besedila navedenih predpisov nemudoma sporočijo Komisiji.
   Navedene predpise uporabljajo od 1. julija 2019.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedilo temeljnih predpisov nacionalnega prava, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 1. marca 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 174, 1.7.2011, str. 88.
   
      PRILOGA
      V Prilogi III k Direktivi 2011/65/EU se točka 6(b) nadomesti z naslednjim:
      
         
                     „6(b)
                  
                  
                     Svinec v zlitinah z aluminijem, ki vsebujejo do 0,4 masnega % svinca
                  
                  
                     Preneha veljati:
                     
                                 —
                              
                              
                                 21. julija 2021 za kategoriji 8 in 9, razen za in vitro diagnostične medicinske pripomočke ter instrumente za spremljanje in nadzor za industrijsko uporabo;
                              
                           
                                 —
                              
                              
                                 21. julija 2023 za kategorijo 8 in vitro diagnostične medicinske pripomočke;
                              
                           
                                 —
                              
                              
                                 21. julija 2024 za kategorijo 9 instrumente za spremljanje in nadzor za industrijsko uporabo ter za kategorijo 11.
                              
                           
               
                     6(b)-I
                  
                  
                     Svinec v zlitinah z aluminijem, ki vsebujejo do 0,4 masnega % svinca, če izhaja iz recikliranja odpadnega aluminija, ki vsebuje svinec
                  
                  
                     Preneha veljati 21. julija 2021 za kategorije 1–7 in 10.
                  
               
                     6(b)-II
                  
                  
                     Svinec v zlitinah z aluminijem za strojno uporabo, ki vsebujejo do 0,4 masnih % svinca
                  
                  
                     Preneha veljati 18. maja 2021 za kategorije 1–7 in 10.“